text: Veteran i afgørende jubilæumskamp
  30 maj 2015 kl. 10.58
  Esbjergs veteran Hans Henrik Andreasen spiller sin kamp nummer 300 i søndagens nedrykningsbrag mod FC Vestsjælland
  Hans Henrik Andreasen - kaldet HH - spiller sin kamp nummer 300. Det er ikke alene en vigtig kamp for ham, men kan blive en afgørende kamp for at undgå nedrykning til 1. division.
  - Vi skal spille kampen, som vi har spillet de andre kampe mod FC Vestsjælland i denne sæson. Jeg føler, vi har haft godt styr på dem og været klare vindere i de to kampe, siger Hans Henrik Andreasen.
  EfB har vundet sæsonens to tidligere indbyrdes opgør mod FC Vestsjælland med 4-1 og 3-0, men det var i efteråret. 
  Esbjerg kan sikre sig med mindst uafgjort, og FC Vestsjælland skal vinde sæsonens to sidste kampe for at have en chance for at overleve.
  Hans Henrik Andreasen spiller i morgen sin kamp nummer 300 for EfB, såfremt han får spilletid http://t.co/c4PoIKvCbY
  
  